CELEX: 32021R1293
Language: fi
Date: 2021-08-03 00:00:00
Title: Komission täytäntöönpanoasetus (EU) 2021/1293, annettu 3 päivänä elokuuta 2021, lopullisen tasoitustullin käyttöönotosta tiettyjen Turkista peräisin olevien kirjolohien tuonnissa Euroopan parlamentin ja neuvoston asetuksen (EU) 2016/1037 18 artiklan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) 2021/823 muuttamisesta

4.8.2021   
               
               
                  FI
               
               
                  Euroopan unionin virallinen lehti
               
               
                  L 281/4
               
            
         KOMISSION TÄYTÄNTÖÖNPANOASETUS (EU) 2021/1293,
         annettu 3 päivänä elokuuta 2021,
         lopullisen tasoitustullin käyttöönotosta tiettyjen Turkista peräisin olevien kirjolohien tuonnissa Euroopan parlamentin ja neuvoston asetuksen (EU) 2016/1037 18 artiklan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) 2021/823 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (1) ja erityisesti sen 24 artiklan 1 kohdan,
         sekä katsoo seuraavaa:
         
                     (1)
                  
                  
                     Turkista peräisin olevan tietyn kirjolohen tuonnissa sovelletaan komission täytäntöönpanoasetuksella (EU) 2021/823 (2) käyttöön otettuja lopullisia tasoitustulleja.
                  
               
                     (2)
                  
                  
                     Yritys BAFA Su Ürünleri Yavru Üretim Merkezi Sanayi Ticaret AŞ, jäljempänä ’Bafa’, Taric (3)-lisäkoodi B965, johon sovelletaan 1,5 prosentin suuruista yksilöllistä tasoitustullia (4), ilmoitti komissiolle, että se oli emoyritykseensä sulautumisen jälkeen muuttanut nimensä muotoon Kılıç Deniz Ürünleri Üretimi İhracat İthalat ve Ticaret A.Ş.
                  
               
                     (3)
                  
                  
                     Yritys pyysi nimenmuutoksensa (5) johdosta 19 päivänä lokakuuta 2020 komissiota vahvistamaan, että nimenmuutos ei vaikuta sen oikeuteen hyötyä yksilöllisestä tasoitustullista, jota siihen sovellettiin, kun sillä oli vielä vanha nimensä.
                  
               
                     (4)
                  
                  
                     Komissio totesi toimitettuja tietoja tarkasteltuaan, että nimenmuutos oli asiaankuuluvien viranomaisten asianmukaisesti rekisteröimä, tapahtui sen yritysryhmän piirissä, johon Bafa kuului, eikä aiheuttanut uutta suhdetta muihin yritysryhmiin, joita komissio ei tutkinut.
                  
               
                     (5)
                  
                  
                     Näin ollen tämä nimenmuutos ei vaikuta täytäntöönpanoasetuksen (EU) 2021/823 päätelmiin eikä eritotenkaan yritykseen sovellettavaan tasoitustulliin. Asiakirja-aineistossa oleva näyttö vahvisti myös, että nimenmuutosta sovellettiin 31 päivästä elokuuta 2020, sillä kyseisenä päivänä muutos kirjattiin Bodrumin kaupparekisteriin.
                  
               
                     (6)
                  
                  
                     Ottaen huomioon edellisessä kappaleessa esitetyt seikat komissio katsoi aiheelliseksi muuttaa täytäntöönpanoasetusta (EU) 2021/823, jotta siinä otettaisiin huomioon yrityksen, jolle oli aiemmin osoitettu Taric-lisäkoodi B965, muuttunut nimi.
                  
               
                     (7)
                  
                  
                     Tässä asetuksessa säädetyt toimenpiteet ovat Euroopan parlamentin ja neuvoston asetuksen (EU) 2016/1036 (6) 15 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Muutetaan täytäntöönpanoasetuksen (EU) 2021/823 1 artiklan 2 kohta seuraavasti:
               
                  
                              ”BAFA Su Ürünleri Yavru Üretim Merkezi Sanayi Ticaret AŞ”
                           
                           
                              B965
                           
                        
               korvataan seuraavasti:
               
                  
                              ”Kılıç Deniz Ürünleri Üretimi İhracat İthalat ve Ticaret A.Ş.”
                           
                           
                              B965
                           
                        
            
            
               2.   Yritykselle BAFA Su Ürünleri Yavru Üretim Merkezi Sanayi Ticaret AŞ aiemmin osoitettua Taric-lisäkoodia B965 sovelletaan yritykseen Kılıç Deniz Ürünleri Üretimi İhracat İthalat ve Ticaret A.Ş. 31 päivästä elokuuta 2020. Kaikki yrityksen Kılıç Deniz Ürünleri Üretimi İhracat İthalat ve Ticaret A.Ş. maksamat lopulliset tullit, jotka ylittävät täytäntöönpanoasetuksen (EU) 2020/658 1 artiklassa ja täytäntöönpanoasetuksen (EU) 2021/823 1 artiklan 2 kohdassa yrityksen BAFA Su Ürünleri Yavru Üretim Merkezi Sanayi Ticaret AŞ osalta vahvistetun tasoitustullin, on palautettava tai peruutettava sovellettavan tullilainsäädännön mukaisesti.
            
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 30.6.2016, s. 21.
         
            (2)  Komission täytäntöönpanoasetus (EU) 2021/823, annettu 20 päivänä toukokuuta 2021, lopullisen tasoitustullin käyttöönotosta tiettyjen Turkista peräisin olevien kirjolohien tuonnissa Euroopan parlamentin ja neuvoston asetuksen (EU) 2016/1037 18 artiklan mukaisen toimenpiteiden voimassaolon päättymistä koskevan tarkastelun jälkeen (EUVL L 183, 25.5.2021, s. 5).
         
            (3)  Euroopan unionin yhtenäistariffi.
         
            (4)  Tämä tulli otettiin alun perin käyttöön lopullisen tasoitustullin käyttöönotosta Turkista peräisin olevan tietyn kirjolohen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun täytäntöönpanoasetuksen (EU) 2015/309 muuttamisesta Euroopan parlamentin ja neuvoston asetuksen (EU) 2016/1037 19 artiklan 4 kohdan mukaisen välivaiheen tarkastelun jälkeen 15 päivänä toukokuuta 2020 annetulla komission täytäntöönpanoasetuksella (EU) 2020/658 (EUVL L 155, 18.5.2020, s. 3).
         
            (5)  Bodrumin kaupparekisteri, Turkin tasavalta, ilmoituspäätös nro 1623, 31. elokuuta 2020.
         
            (6)  Euroopan parlamentin ja neuvoston asetus (EU) 2016/1036, annettu 8 päivänä kesäkuuta 2016, polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta (EUVL L 176, 30.6.2016, s. 21).